**A Mohácsi Önkormányzat**

**20/2017.(VII.17.)**

**r e n d e l e t e**

**az üzletek nyitvatartási rendjéről szóló 28/2007.(X.27.)ör. módosításáról**

Mohács Város Önkormányzatának Képviselő-testülete Magyarország Alaptörvénye 32. cikk (1) bekezdés a) pontjában biztosított eredeti jogalkotói hatáskörében, a kereskedelemről szóló 2005. évi CLXIV. törvény 6.§ (4) bekezdésében és 12.§ (5) bekezdésében foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (2) bekezdésében foglaltak szerint a következőket rendeli el:

**1.§** Az üzletek nyitvatartási rendjéről szóló 28/2007.(X.27.) önkormányzati rendelet (a továbbiakban: R.) 1.§-a az alábbiak szerint módosul:

„1.§ A rendelet hatálya a Mohács Város Önkormányzat közigazgatási területén vendéglátó tevékenységet folytató gazdálkodó szervezetekre (a polgári perrendtartásról szóló törvény szerint gazdálkodó szervezet) és az egyéni vállalkozókra terjed ki.”

**2.§** A R.2. § (2) bekezdés helyébe az alábbi rendelkezés kerül:

„A vendéglátó üzletek közterületen lévő egységeiben

- hangosító berendezés (bármely hangszóró vagy műsorforrás, beleértve az élő zene, élő műsor szolgáltatására alkalmas eszközt) üzemeltetésére este 22.00 óráig van lehetőség, továbbá

- este 22.00 órát követően nem folytatható olyan tevékenység, amellyel a környezeti zaj- és rezgésterhelési határértéket meghatározó jogszabályban foglalt, lakóterületre vonatkozó éjszakai értéket (40 dB) túllépik.”

**3.§** A R. 1. függelékének f) pontjában a „bírságot szab ki, illetve” szövegrész helyébe az „f) közterületi értékesítés szabályainak megszegése kivételével bírságot szab ki, illetve” szövegrész lép.

**4.§** Jelen rendelet a kihirdetése napján lép hatályba.

**5.§** Jelen rendelet a jogalkotásról szóló 2010. évi CXXX. törvény 13.§ (2) bekezdése értelmében a kihirdetését követő napon hatályát veszti.

Mohács, 2017. július 14.

Szekó József Dr. Dókity Erzsébet

polgármester aljegyző

A rendelet Mohács város közigazgatási területén kihirdetésre került.

Mohács, 2017. július 17.

Dr. Dókity Erzsébet

aljegyző